**Διαδικασία αναστολής φοίτησης**

Σύμφωνα με τις διατάξεις του Νόμου 4777/2021 (ΦΕΚ 25/19-2-2021 τ.Α’) άρθρο 34 παρ.4 όπως τροποποιήθηκε με τον Νόμο 4957/2022 (ΦΕΚ 141/21-7-2022 τ.Α’) άρθρο 76 παρ. 4, φοιτητές που δεν έχουν υπερβεί το ανώτατο όριο φοίτησης της παρ. 1 (ν+2), δύνανται, μετά από αίτησή τους προς την Γραμματεία του Τμήματος, να διακόψουν τη φοίτησή τους, για χρονική περίοδο που δεν υπερβαίνει τα (2) δύο έτη.

Η χρονική διάρκεια της διακοπής της φοίτησης δεν είναι υποχρεωτικά διετής άπαξ, αλλά είναι δυνατή η χορήγηση ετήσιων διακοπών φοίτησης, μεμονωμένα, και μέχρι του συνολικού ορίου των 2 ετών, (*Ενδείκνυται η διακοπή να είναι ετήσιας διάρκειας και όχι εξαμηνιαίας)*

Ο φοιτητής υποβάλλει (ηλεκτρονικά) <https://eprotocol.uoa.gr/>. κάνοντας σύνδεση με τον ακαδημαϊκό τους λογαριασμό, δηλαδή με το username και password που χρησιμοποιούν για την είσοδό τους στο https://my-studies.uoa.gr ή με κωδικούς Taxis (για τους νεοεισαχθέντες Φοιτητές) **επιλέγοντας την αίτηση,**

**18 Αίτηση για αναστολή φοίτησης** και επισυνάπτοντας όλα τα σχετικά δικαιολογητικά από τα οποία αποδεικνύονται Προς τη Γραμματεία του οικείου Τμήματος για όσα εξάμηνα, συνεχόμενα ή μη, επιθυμεί αρκεί να μην υπερβαίνουν τα τέσσερα (4) εξάμηνα. Η αίτηση κατατίθεται στην έναρξη κάθε εξαμήνου για το οποίο ζητείται η έναρξη της διακοπής και αρχίζει να ισχύει από την έναρξη του εξαμήνου, ανεξαρτήτως της ημερομηνίας κατάθεσης της αίτησης, πλην εξαιρετικών περιπτώσεων (π.χ. σοβαρής ασθένειας).Η απόφαση διακοπής της φοίτησης εκδίδεται από την Κοσμητεία της Σχολής, μετά από γνώμη του Τμήματος.

Η φοιτητική ιδιότητα αναστέλλεται κατά τον χρόνο διακοπής της φοίτησης και ο φοιτητής δεν έχει δικαίωμα των παροχών που απορρέουν από τη φοιτητική του ιδιότητα ούτε χρήσης των εγκαταστάσεων του Ιδρύματος (Φοιτητική Εστία, Βιβλιοθήκη, κτλπ)

 Τα εξάμηνα αυτά δεν προσμετρούνται στην ανώτατη διάρκεια φοίτησης. Με τη λήξη της διακοπής, ο φοιτητής επανέρχεται σε καθεστώς κανονικής φοίτησης, με τα δικαιώματα και τις υποχρεώσεις που κατείχε πριν από τη διακοπή της φοίτησης ή άρση της διακοπής δεν μπορεί να πραγματοποιηθεί στο μέσο του εξαμήνου.

Zητείται κατάθεση **Υπεύθυνης Δήλωσης** στην οποία δηλώνεται ότι:

 Δεν έχω λάβει Βεβαίωση Σπουδών για το τρέχον εξάμηνο.

Κι (εάν έχετε λάβει) γράφετε έχω λάβει Βεβαίωση Σπουδών την έχω καταθέσει σε εξωτερικό φορέα και θα την αποσύρω.

Τέλος ότι δεν είμαι εγγεγραμμένος σε Άλλο Τμήμα ή Σχολή.

Συνημμένα υποβάλλω (για όσους φοιτητές έχουν τις παρακάτω παροχές): Ακαδημαϊκή Ταυτότητα (για ακύρωσή της από τη Γραμματεία Βεβαίωση από τη Βιβλιοθήκη του Τμήματος ότι δεν οφείλω βιβλία Βεβαίωση διαγραφής από τις φοιτητικές εστίες: (για όσους διέμεναν).

Οι πρωτοετείς φοιτητές/τριες υποβάλλουν αίτηση διακοπής φοίτησης εφόσον έχει ολοκληρωθεί η διαδικασία αρχικής εγγραφής τους.